system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Telegrame?
assistant
Telegrame este o schiță literară scrisă de Ion Luca Caragiale și publicată în numărul din 15 octombrie 1899 al ziarului Universul.

Schița „Telegrame” a fost sursa de inspirație a filmului Telegrame (1960), regizat de Gheorghe Naghi și Aurel Miheleș și cu o distribuție prestigioasă formată din Grigore Vasiliu-Birlic, Costache Antoniu, Jules Cazaban, Alexandru Giugaru, Niki Atanasiu, Marcel Anghelescu, N. Neamțu-Ottonel, Ștefan Ciubotărașu, Carmen Stănescu, Vasilica Tastaman, Florin Vasiliu.

Personaje
 Costăchel Gudurău - avocat, alegător la colegiul I, fost deputat
 Iordăchel Gudurău - mare proprietar, alegător la colegiul I, fost senator, fratele lui Costăchel
 Albert Gudurău - unul din capii opoziției locale, nepotul lui Costăchel
 Raul Grigorașcu - directorul prefecturii județului
 Atenaisa Perjoiu - fosta soție a lui Albert Gudurău, concubina lui Raul Grigorașcu
 procurorul Tribunalului X - cu o vechime în magistratură de 23 de ani, lipsește din oraș la începutul evenimentelor fiind plecat la un chef la o mănăstire de maici
 prefectul județului X - se află în concediu pe tot parcursul evenimentelor
 ministrul justiției
 generalul Grigorașcu (Gregoraschco) - vărul lui Raul Grigorașcu
 Antonache Pamfil - avocatul statului, mort de apoplexie la cafeneaua centrală a orașului

Note

Lectură suplimentară
 Marinescu, Luiza; Modernitate mediatică în lumea operei lui Ion Luca Caragiale ; Philologica Jassyensia, Anul VIII, Nr. 2 (16), 2012; p. 87–100 
 Pleologu, Alexandru; Link 2 Bunul simț ca paradox, Ed. a III-a; Ed. Polirom; 2005
 Zamfir, Mihai; Ion Luca Caragiale (1852-1912); Viața Românească, Nr. 1-2/2011

Legături externe

Operele lui Ion Luca Caragiale